পরদিন সন্ধ্যায় পরিকল্পনামত আমাদের ডিবির টিমসহ গেলাম ভদ্রলোকের বাসায়। ছেলেটার রুমে গিয়ে দেখা গেল সে শুয়ে আছে। লম্বা চুল, হাতে চুড়ি, কানে দুলও আছে। খোচা খোচা দাড়ি তার মুখে। গিয়েই আমাদের লোকজন তাকে বলল, তুমি রনি ও সুমন (ছদ্মনাম) কে চিন? ওরা তো খারাপ ছেলে। তাদের কাছ থেকে তোমার নাম পেয়েছি। ছেলেটা বার বার বলার চেষ্টা করছে যে ওরা ভালো। এর মধ্যে আমাদের একজন তার রুম তল্লাশি করতে গিয়ে একটা ছোট খেলনা পিস্তল পেল। জিজ্ঞেস করলাম, পিস্তল কেন? বলল, খেলনা পিস্তল, কিনেছি আমি। তখন আমাদের অভিনয় আরো পূর্ণাঙ্গ রূপ পেল।